สคร.นัดหารือลดหย่อนภาษีซื้อกองทุนใหม่
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — สคร.นัดถกสรรพากรก.ล.ต.ออกมาตรการภาษีจูงใจนักลงทุนซื้อกองทุนอินฟราสตรักเจอร์ 
นายกุลิศ สมบัติศิริ รองผู้อำนวยการสำนักงานคณะกรรมการนโยบายรัฐวิสาหกิจ (สคร.) เปิดเผยว่า คาดว่าภายในปีนี้น่าจะสามารถจัดตั้งกองทุนโครงสร้างพื้นฐาน (Infrastructure Fund) ได้ 1 กองทุน ของการไฟฟ้าฝ่ายผลิตแห่งประเทศไทย (กฟผ.) มูลค่าประมาณ 5,000 ล้านบาท เนื่องจากไม่มีปัญหาติดขัดเรื่องกฎหมายจัดตั้งหรือสัญญาต่างๆ อย่างไรก็ดี ขณะนี้อยู่ระหว่างรอการประกาศหลักเกณฑ์จากทางคณะกรรมการกำกับหลักทรัพย์และตลาดหลักทรัพย์ (ก.ล.ต.)
ในเร็วๆ นี้ สคร.ได้นัดหารือร่วมกับกรมสรรพากร และ ก.ล.ต. เพื่อหาแนวทางกำหนดมาตรการทางภาษีเพื่อให้สิทธิประโยชน์แก่ผู้ถือหน่วยลงทุนรายย่อยที่จะเข้ามาร่วมลงทุนในกองทุนนี้ เป็นการจูงใจ และเมื่อได้รายละเอียดที่ชัดเจน ทาง ก.ล.ต.จะได้นำไปประกาศไว้ในหลักเกณฑ์การลงทุนด้วย
ทั้งนี้ นายสถิตย์ ลิ่มพงศ์พันธุ์ ปลัดกระทรวงการคลัง จะประชุมคณะกรรมการพิจารณาการลงทุนในโครงสร้างพื้นฐาน ในสัปดาห์นี้ ซึ่งเป็นคณะย่อยของคณะกรรมการเพื่อพิจารณาแนวทาง การเพิ่มบทบาทภาคเอกชนในรูปแบบ PPPs เพื่อวางกรอบหลักเกณฑ์การลงทุนในส่วนของรัฐวิสาหกิจ เพื่อดำเนินการควบคู่ไปกับการทำงานของ ก.ล.ต.
สำหรับการนำบริษัทที่กระทรวงการคลังถือหุ้น ต่ำกว่า 50% หรือบริษัทลูกของรัฐวิสาหกิจเข้าจดทะเบียนในตลาด หลักทรัพย์นั้น คาดว่าคงดำเนินการได้ในปี 2554 โดยขณะนี้บางบริษัทก็ถอนตัวอ อกไป เหลือที่พิจารณาอยู่ อาทิ บริษัทลูกของธนาคารกรุงไทย จำกัด (มหาชน) บริษัทลูกของบริษัท อสมท จำกัด (มหาชน) เป็นต้น